
Регионална инспекция по околната среда и водите - Монтана

Д О К Л А Д

за извършена комплексна проверка на обект производствена база на “ГИПС” АД,                с. Кошава, община Видин, на основание Заповед РД-092/05.06.2014 г. на Директора на РИОСВ – Монтана

Извършената на 11.06.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Дружеството притежава безсрочен Регистрационен документ за дейности по оползотворяване в т.ч. и рециклиране на неопасни отпадъци в калцинираща инсталация. На обекта се извършва и дейност по предварително съхраняване на производствени отпадъци на мястото на образуване. Проверени са начините на съхраняване на производствените отпадъци, при което се констатира: на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхранявания отпадък. За дейността по предварително съхраняване на мястото на образуване не се изисква издаване на решение за дейности с отпадъци по реда на Закон за управление на отпадъците. 
Условията поставени в Регистрационния документ се изпълняват.
Производството се осъществява по техническа документация, утвърдени технологии, действащи стандарти и фирмени спецификации. 
Произведените продукти (сухи строителни смеси) отговарят на изискванията на основните изисквания към строежите и отговарят на техническите спецификации, определени със Закона за техническите изисквания към продуктите.  
На обекта ежемесечно се води отчетност на количествата генерирани и третирани отпадъци в заверените от РИОСВ – Монтана отчетни книги за отпадъци, заведени по реда на Наредба №2/2013 г. за реда и образците, по които се предоставя информация за дейностите по отпадъците, както и реда за водене на публичните регистри. Годишните отчети за 2013 г. са представени в срок в ИАОС.

На обекта е въведена система за разделно събиране на отпадъци от хартия и пластмаса и  въведени вътрешни правила в изпълнение на задължението на юридическото лице на чл. 33, ал. 2 от ЗУО. 

Представена е и Заповед за оправомощаване на отговорни лица за управление на образуваните отпадъци в изпълнение на чл. 8, ал. 2, т. 5 от ЗУО.   
Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване – «Екобулпак» АД, гр. Софи. Представени са изискващите се счетоводни документи касаещи продуктовите такси. Съгласно Заповед № РД-374/16.05.2014 г. на Министъра на ОСВ, дружеството е освободено от заплащане на продуктови такси за 2013 г.

“ГИПС” АД извършва рекултивационни дейности чрез изземване на кек, като към настоящия момент дружеството не е експедирал кек по независещи от него причини.
Съгласно Регламент ЕО №1907/2006 / Регламент REACH  дружеството е производител на печен гипс, същият попада в изключенията на Регламента. Дружеството е потребител по веригата на химични вещества и смеси. Веществата и смесите се съхраняват в оригинални фабрични опаковки.

В РИОСВ – Монтана е подадена информация за количествата и вида на химичните вещества и смеси произведени/употребени за 2013 г. 

Изпълнява се чл. 36 на Регламент REACH,  като се съхранява информация от доставчиците на химични вещества и смеси. Дружеството не използва и съхранява вещества от Прил. ХІV и Прил VІІ на Регламент REACH. За всички химични вещества и смеси са представени са ИЛБ. Изготвена е оценка за безопасност на съхранение на химичните вещества и смеси по Наредбата за реда и начина на съхранение на опасни химични вещества и смеси ( ДВ, бр. 43/2011 г.) Представена е Заповед за определяне на лице за работа с химични вещества и смеси. 

Етикетирането и опаковането на произвежданите от дружеството строителни смеси е извършено, съгласно Регламент 1272/2008 (Регламент CLP).

Водоснабдяването на обекта се осъществява от три тръбни кладенци, за което е издадено Разрешителни за водовземане, издадени от БДУВДР, гр. Плевен. От дейността на дружеството се образуват два потока отпадъчни води, които се заустват в р. Дунав съгласно Разрешително за заустване, издадено от БДУВДР. Обектът извършва собствен мониторинг, съгласно условията на разрешителното, като предоставя в срок протоколите в инспекцията. От проведения контролен мониторинг не се констатираха нарушения на индивидуалните емисионни ограничения, по заложените  показатели в разрешителното. Представен е Доклад в РИОСВ – Монтана за изпълнение на условията в Разрешителното за заустване на основание чл. 48, ал. 1, т. 12 от Закон за водите. Спазват се условията в издаденото разрешително за заустване. 
Представен протокол от изпитване на вредни вещества, изпускани в атмосферния въздух от неподвижни източници от комина на „Инсталация за калциниране на природен гипс”. Измерването е контролно и е извършено от РЛ-Монтана, като резултатите за прах, SO2, NOX  CO са значително под допустимите норми. Аспирационната система и пречиствателните съоръжения (ръкавни филтри) в цех „ГЦСС” са във видимо добро техническо състояние, без пробиви в газоходите и без разкъсвания на меките връзки.

Обектът се класифицира като разположен в производствено - складови територии и зони. През последните няколко години е работено с натоварване на мощностите под 70%, поради което не са извършвани собствени измервания за шум.

